قوم ابراہیم

قوم ابراہیم سے مراد ان کی وہ قوم ہے جس کو انھوں نے توحید کی دعوت دی، پھر ان سے مایوس ہو کر اللہ کے حکم سے انھوں نے ہجرت فرمائی۔
 قرآن میں ذکر 
قرآن میں دو مرتبہ ذکر موجود ہے۔

کیا نہیں آئی ان کے پاس ان لوگوں کی خبر جو ان سے پہلے گذرے (یعنی) قوم نوح، عاد اور ثمود اور قوم ابراہیم و اہل مدین اور الٹی ہوئی بستیاں آئے ان کے پاس ان کے رسول روشن دلیلیں لے کر تو اللہ ان کے اوپر ظلم کرنے والا نہیں بنا بلکہ وہ خود اپنی جانوں پر ظلم ڈھانے والے تھے۔

اور قوم ابراہیم اور قوم لوط بھی

 نمرود بادشاہ 
قوم ابراہیم (یعنی نمرود بن کنعان اور اس کی قوم) اللہ تعالیٰ نے اس قوم سے اپنی نعمت چھین کر اس کو طرح طرح کے عذاب میں مبتلا کیا اور ایک حقیر مچھر یا چیونٹی سے ان کے بادشاہ نمرود بن کنعان کو ہلاک کر دیا اور اس کے ساتھیوں کو غارت کر دیا ۔تفسیر احسن البیان سورۃ التوبہ آیت 70
 ابراہیم کی علیحدگی 
قوم ابراہیم کو ہلاک نہ کیا گیا چونکہ حضرت ابراہیم (علیہ السلام) نے اللہ سے ان کی ہلاکت کے لیے کوئی مطالبہ نہ کیا تھا بلکہ حضرت ابراہیم (علیہ السلام) نے ان کو اور ان کی بت پرستی کو چھوڑ کر ان سے علیحدگی اختیار کرلی تھی۔تفسیر فی ظلال القرآن سید قطب شہید ،الاعراف آیت 79
 عذاب کا ذکر 
قوم ابراہیم (علیہ السلام) دنیا سے مٹ گئی اور ایسی مٹی کہ اس کا نام و نشان تک باقی نہ رہا، اس میں سے اگر کسی کو بقا نصیب ہوا تو صرف ابراہیم (علیہ السلام) اور ان کے مبارک فرزندوں (اسماعیل (علیہ السلام) و اسحاق (علیہ السلام) کی اولاد ہی کو نصیب ہوا۔ قرآن میں اگرچہ اس عذاب کا ذکر نہیں کیا گیا ہے جو حضرت ابراہیم (علیہ السلام) کے نکل جانے کے بعد ان کی قوم پر آیا، لیکن اس کا شمار معذب قوموں ہی میں کیا گیا ہے ۔تفسیر تفہیم القرآن مولانا سید ابوالاعلیٰ مودودی،الشعراء 103
وقوم ابراہیم “۔ اور براہیم (علیہ السلام) کی قوم کی خبر۔ کہ انھوں نے اللہ تبارک وتعالیٰ کی نافرمانی کی۔
 عذاب کی کیفیت 
ان کو اللہ تبارک وتعالیٰ نے اس طرح تباہ کیا کہ نمرود ابن کنعان نے ایک بہت بڑی بلڈنگ بنائی تھی اس میں الگ الگ کمرے تھے ،۔ کوئی کمرہ شراب نوشی کے لیے مخصوص تھا کوئی جوے کے لیے مخصوص تھا کوئی بے حیائی کے لیے مخصوص تھا، کوئی کسی کام کے لیے اور کوئی کسی کام کے لیے یہ سارے لوگ اس میں اکٹھے تھے اور اپنی اپنی خواہشات کو پورا کرنے میں لگے ہوئے تھے کہ اللہ تبارک وتعالیٰ کی طرف سے عذاب آیا بلڈنگ گری سب کے سب تباہ ہو گئے ۔تفسیر ذخیرۃ الجنان سرفراز خان صفدر
قوم ابراہیم جو بڑے بڑے جباروں پر مشتمل تھی، اسے ہلاک کرکے اللہ نے حضرت ابراہیم کو معجزانہ طور پر نجات دی۔
 حوالہ جات 


زمرہ:ابراہیم
زمرہ:قوم